Public procurement notice: Modification Of A Contract/Concession During Its Term
Published: 2020-03-02
Buyer: Espoon kaupunki
Country: FI
Contract type: Services
CPV classification: 85100000: Health services

Technical requirements: Palvelu sisältää terveysasemapalveluiden järjestämisen terveysaseman vastuuväestölle ja henkilöille, jotka sopimuskauden kuluessa valitsevat terveysasemakseen palveluntuottajan terveysaseman (voivat olla espoolaisia tai muualta Suomesta terveydenhuoltolain hoitopaikan valintaa koskevien säännösten perusteella).
Ilmoituksen numero 2014/S 123-123456 EUVL:ssä on hankintayksikön itsensä ilmoittama johtuen sosiaali- ja terveyspalvelujen hankintojen ilmoittamismenettelyssä tapahtuneista muutoksista.
Palvelu sisältää terveysasemapalveluiden järjestämisen terveysaseman vastuuväestölle ja henkilöille, jotka sopimuskauden kuluessa valitsevat terveysasemakseen palveluntuottajan terveysaseman (voivat olla espoolaisia tai muualta Suomesta terveydenhuoltolain hoitopaikan valintaa koskevien säännösten perusteella).
Sosiaali- ja terveyslautakunta päätti 20.11.2019 § 139, että Suur-Matinkylän alueen väestöjakoa muutetaan siten, että Kuitinmäen väestön terveysasemapalvelut siirretään Oma Lääkärisi Matinkylän väestövastuulle vuoden 2020 alusta. 1.1.2020 alkaen Oma Lääkärisi Matinkylän terveysaseman väestövastuulla ovat Henttaan, Suurpellon ja Kuitinmäen asukkaat.
Espoon kaupungin terveyspalveluissa on tavoitteena lisätä terveysaseman asiakkaan ja alueen asukkaan valinnanvapautta ja laadukkaiden palvelujen kustannustehokkuutta. Terveysasematoiminnassa ollaan ottamassa käyttöön palveluseteliä. Suunnitelman mukaisesti nykyisen ulkoistetun terveysaseman Espoontorin alueen väestölle, ja mahdollisesti erikseen sovittavan muun alueen, asukkaalle myönnetään terveysasematoiminnan palveluseteli. Terveysasematoiminnan palvelusetelin käyttöönotto tapahtuu todennäköisesti 1.5. 2020.
Alustavan suunnitelman mukaisesti terveysasematoiminnan palveluseteli voitaisiin ottaa käyttöön myös Matinkylän alueella koskien ainakin Henttaan, Suurpellon ja Kuitinmäen asukkaita. Espoontorin alueen palvelusetelin käyttöönoton ja käytöstä saatujen kokemusten perusteella ratkaistaan ja valmistellaan kuinka nykyisen Oma Lääkärisi Matinkylän väestövastuualueen palvelut järjestetään. Sopimusta on tarkoituksenmukaista jatkaa 30.9.2021 asti.
Iso Omenan terveysaseman toiminnan haasteena on ollut tilojen riittävyys ja palvelun saatavuus. Terveysaseman hoidettava oleva väestömäärän katsotaan olevan liian suuri nykyisille tiloille. Ison Omenan palveluiden saatavuuden ja laadun turvaamiseksi Suur-Matinkylän alueen väestöjakoa muutetaan siten, että Kuitinmäen väestön terveysasemapalvelut siirretään Oma Lääkärisi Matinkylän väestövastuulle.
Terveysaseman palvelun tuottamisen kilpailuttaminen väliajalle ennen palvelusetelin käyttöönottoa vaatisi merkittäviä resursseja suhteessa lyhyeen sopimuskauteen. Lisäksi toiminnan käynnistäminen mahdollisesti uuden palveluntuottajan kanssa vaikuttaisi palvelujen laatuun ja lisää merkittävästi toiminnan käynnistämisvaiheen kustannuksia. Tämän vuoksi nykyistä sopimusta on tarkoituksenmukaista jatkaa 30.9.2021 asti.


Winner: Mehiläinen Terveyspalvelut Oy